**LIETUVOS RESPUBLIKOS VYRIAUSYBĖ**



**N U T A R I M A S**

**DĖL PREKIŲ EKSPORTO IR IMPORTO REGULIAVIMO LIETUVOS RESPUBLIKOJE TVARKOS**

1997 m. kovo 24 d. Nr. 268

Vilnius

Lietuvos Respublikos Vyriausybė nutaria:

1. Patvirtinti pridedamus:

1.1. muitų už importuojamas prekes tarifų normas;

1.2. muitų už eksportuojamas prekes tarifų normas;

1.3. pagal ministerijų išduotas kvotas importuojamų be muito prekių sąrašą;

1.4. valstybių, kurių kilmės prekėms taikomi konvenciniai importo muitai, sąrašą;

1.5. valstybių, kurių kilmės prekėms taikomi preferenciniai importo muitai, sąrašą.

2. Nustatyti, kad:

2.1. šiame nutarime vartojamos sąvokos:

**prekė** – bet koks kilnojamasis turtas, galintis būti užsienio prekybos objektu;

**eksportas** – prekių išvežimas iš Lietuvos Respublikos muitų teritorijos (toliau vadinama – muitų teritorija);

**importas** – prekių įvežimas į muitų teritoriją;

**reeksportas** – prekių, anksčiau importuotų iš muitų teritorijos, eksportas iš šios teritorijos;

**reimportas** – prekių, anksčiau eksportuotų į muitų teritoriją, importas į šią teritoriją;

**tranzitas** – muitinės kontroliuojamų prekių gabenimas muitų teritorija iš vienos muitinės įstaigos į kitą;

**laikinasis įvežimas** – prekių importas numatant jas reeksportuoti neapdorotas ir neperdirbtas;

**laikinasis išvežimas** – prekių eksportas numatant jas reimportuoti neapdorotas ar neperdirbtas;

**laikinasis įvežimas perdirbti** – prekių importas numatant jas reeksportuoti apdorotas ar perdirbtas;

**laikinasis išvežimas perdirbti** – prekių eksportas numatant jas reimportuoti apdorotas ar perdirbtas;

**muitas** – pagal muito tarifą nustatytas mokestis, kuriuo apmokestinamos eksportuojamos ir importuojamos prekės;

**muito tarifas** – mokesčio norma, kurios pagrindu nustatomas muito už eksportuojamas ir importuojamas prekes dydis;

**garantija** – piniginis užstatas arba raštiškas garanto įsipareigojimas atsakyti muitinei, jeigu skolininkas skolos muitinei nesumokėtų ar šią prievolę įvykdytų netinkamai;

**užstatas** – tam tikros formos vienkartinė garantija, kuri išreiškiama muitinei pateikiama pinigų suma, užtikrinant, kad įsipareigojimai, susiję su prekėms taikoma muitinės procedūra, bus įvykdyti;

**automatinis licencijavimas** – leidimo (licencijos) išdavimas visais importo ir eksporto atvejais, kai ūkio subjektas įvykdo nustatytuosius reikalavimus, kad gautų leidimą (licenciją);

**tarifinė kvota** – atsakingos ministerijos arba kitos valstybės institucijos ūkio subjektui išduotas leidimas įvežti tam tikrą kiekį prekių be muito arba taikant sumažintą muito tarifą, atitinkamai stokojant tų prekių vidaus rinkoje arba pagal Lietuvos Respublikos sudarytų laisvosios prekybos sutarčių nuostatas;

**ūkio subjektas** – juridinis asmuo ar juridinio asmens statuso neturinti įmonė, įstaiga ar organizacija, kuri verčiasi komercine, ūkine, finansine, profesine ar panašia veikla;

**prekių eksportuotojas** – Lietuvos respublikos ūkio subjektas, pardavęs eksportuojamas prekes užsienio fiziniam ar juridiniam asmeniui ar sudaręs su šiuo asmeniu kitą jų tiekimo sandorį;

**prekių importuotojas** – Lietuvos Respublikos ūkio subjektas, nupirkęs importuojamas prekes iš užsienio fizinio ar juridinio asmens arba sudaręs su šiuo asmeniu kitą jų tiekimo sandorį;

2.2. šios prekių eksporto ir importo reguliavimo Lietuvos respublikoje tvarkos privalo laikytis visi ūkio subjektai, eksportuojantys, importuojantys ar gabenantys tranzitu per muitų teritoriją prekes, taip pat atliekantys ir kitais prekių gabenimo per valstybės sieną atvejais nustatytas muitinės procedūras: laikinojo prekių įvežimo, laikinojo prekių išvežimo, laikinojo prekių įvežimo perdirbti, laikinojo prekių išvežimo perdirbti, taip pat eksportuotų ar importuotų prekių grąžinimo atvejais.

Šios tvarkos privalo laikytis ir keleiviai, įveždami daiktų (prekių) daugiau negu Lietuvos Respublikos Vyriausybės nustatyta muito režime keleiviams, vykstantiems per Lietuvos Respublikos valstybės sieną.

Prekių atsiuntimą į Lietuvos Respubliką ir išsiuntimą iš jos reglamentuoja Lietuvos Respublikos Vyriausybės nustatyta siunčiamų į Lietuvos Respubliką ir iš jos pašto siuntų atsiuntimo ir išsiuntimo tvarka;

2.3. eksportuojamos, importuojamos ir gabenamos tranzitu per muitų teritoriją prekės turi būti Muitinės departamento prie Finansų ministerijos (toliau vadinama – Muitinės departamentas) nustatyta tvarka deklaruojamos ir pateikiamos muitiniam tikrinimui;

2.4. prekes deklaruoja ir pateikia muitiniam tikrinimui:

2.4.1. jeigu prekės eksportuojamos – prekių eksportuotojas;

2.4.2. jeigu prekės importuojamos – prekių importuotojas;

2.4.3. jeigu prekės gabenamos tranzitu – asmuo, pateikiantis muitinės deklaraciją, arba asmuo, kurio vardu ši deklaracija pateikiama ir kuris įsipareigoja muitinei įvykdyti reikalavimus, susijusius su prekėms taikoma muitinio tranzito procedūra.

Lietuvos Respublikos Vyriausybės patvirtintų Muitinės tarpininkų nuostatų numatytais atvejais eksportuojant, importuojant ar gabenant tranzitu prekes, jas deklaruoti ir pateikti muitiniam tikrinimui gali šiame punkte nurodytų asmenų įgalioti atstovai – muitinės tarpininkai;

2.5. muitai apskaičiuojami ir mokami Lietuvos Respublikos Vyriausybės nustatyta mokesčių mokėjimo muitinėje tvarka;

2.6. prekės, kurios eksportuojamos ar importuojamos prekių mainų pagrindu, apmokestinamos šiame nutarime nustatyta tvarka;

2.7. muitas neimamas, jeigu:

2.7.1. prekės laikinai įvežamos į muitų teritoriją arba laikinai išvežamos iš jos ir grąžinamos neapdorotos bei neperdirbtos;

2.7.2. prekės laikinai įvežamos į muitų teritoriją arba laikinai išvežamos iš jos perdirbti ir perdirbtos grąžinamos (tik pagal atitinkamas sutartis);

2.7.3. labdarai ir paramai skirtos materialinės vertybės įvežamos į muitų teritoriją arba išvežamos iš jos;

2.7.4. importuojamos prekės, įrašytos į 1.3 punkte nurodytą sąrašą;

2.7.5. importuojama technika, ginklai ir amunicija, kai importuotojai – Lietuvos Respublikos ginklų fondas, Krašto apsaugos ministerija, Teisingumo ministerija, Vidaus reikalų ministerija, Lietuvos Respublikos valstybės saugumo departamentas, Lietuvos Respublikos generalinė prokuratūra, Muitinės departamentas bei jų struktūriniai padaliniai (pagal šių institucijų parengtą ir suderintą su Muitinės departamentu sąrašą bei išduotus leidimus);

2.7.6. importuojamas kulto apeigoms naudojamas vynas, kurio gavėjai yra Lietuvos Respublikos religinių bendruomenių ir bendrijų įstatyme nurodytų tradicinių Lietuvos religinių bendruomenių ir bendrijų religiniai centrai. Importuojant tokį vyną ir naudojant jį kulto apeigoms, netaikoma Lietuvos Respublikos Vyriausybės nustatyta prekybos alkoholiniais gėrimais tvarka;

2.7.7. prekės Lietuvos Respublikos Vyriausybės nustatyta tvarka tiekiamos kaip atsargos Lietuvos Respublikoje ir užsienio valstybėse įregistruotiems laivams ir orlaiviams, gabenantiems keleivius ir krovinius tarptautiniais maršrutais;

2.7.8. grąžintos į muitų teritoriją eksportuotos prekės, kurioms buvo nustatytąja tvarka įforminta negrąžinamojo eksporto muitinės procedūra, jeigu jos yra tokio pat pavidalo kaip jų eksporto metu ir sugrąžinamos ne vėliau kaip per vienerius metus nuo eksporto muitinės deklaracijos priėmimo muitiniam tikrinimui dienos;

2.7.9. įvežtos į muitų teritoriją prekės konfiskuojamos arba neatlygintinai perduodamos valstybei ir nustatytąja tvarka perduodamos realizuoti. Šias konfiskuotas arba neatlygintinai perduotas valstybei prekes Finansų ministerijos nustatyta tvarka deklaruoja miesto (rajono) valstybinė mokesčių inspekcija, kuriai jos perduotos realizuoti;

2.7.10. įvežtos į muitų teritoriją prekės sunaikinamos muitinei prižiūrint;

2.7.11. pagal Sveikatos apsaugos ministerijos išduotus leidimus eksportuojamos liaukos ir kiti organai, naudojami farmaciniams produktams gaminti bei organų terapijai (kodai pagal Lietuvos Respublikos kombinuotąją muitų tarifų ir užsienio prekybos statistikos nomenklatūrą (toliau vadinama – kombinuotoji prekių nomenklatūra) – 0510.00.00.2, 0510.00.00.3, 3001.10.90-3001.90.91).

Muitai neimami ir kitais atvejais, nurodytais Lietuvos Respublikos įstatymuose ir kituose teisės aktuose;

2.8. eksportuoti veislinius gyvulius (kodai pagal Kombinuotąją prekių nomenklatūrą – 0101.11, 0102.10, 0103.10, 0104.10.10, 0104.20.10) gali ūkio subjektai ir fiziniai asmenys, o importuoti veislinius gyvulius (kodai pagal Kombinuotąją prekių nomenklatūrą – 0101.11, 0102.10, 0103.10, 0104.10.10, 0104.20.10), bulių, eržilų, kuilių, avinų, ožių spermą ir embrionus (kodai pagal Kombinuotąją prekių nomenklatūrą – 0511.10, 0511.99.50, 0511.99.80) gali tik ūkio subjektai, turintys žemės ir miškų ūkio ministerijos leidimą (licenciją) verstis veislininkyste, išduotą Lietuvos Respublikos Vyriausybės nustatyta tvarka;

2.9. neišpilstytus alkoholinius gėrimus ir jų žaliavas (kodai pagal Kombinuotąją prekių nomenklatūrą – 2106.90.20, 2204.29, 2204.30, 2205.90, 2206.00.81, 2206.00.89, 2207, 2208.20.40, 2208.20.62, 2208.20.89, 2208.30, 2208.70.90, 2208.90.38, 2208.90.71, 2208.90.99) gali įvežti tik ūkio subjektai, turintys Žemės ir miškų ūkio ministerijos išduotas licencijas ir tarifines kvotas (taikant šioms prekėms 30 procentų sumažintą muito tarifą);

2.10. maistiniai alkoholiniai tirpalai su kvapniųjų medžiagų priedais (kodai pagal Kombinuotąją prekių nomenklatūrą – 2103.90.30, 3302.10) gali būti importuojami tik pagal Žemės ir miškų ūkio ministerijos išduotas licencijas, o nemaistiniai alkoholiniai tirpalai su kvapniųjų medžiagų priedais (kodas pagal Kombinuotąją prekių nomenklatūrą – 3302.90.10) – tik pagal Ūkio ministerijos išduotas licencijas;

2.11. rūkomasis tabakas, skirtas cigaretėms gaminti (kodas pagal Kombinuotąją prekių nomenklatūrą – 2403.10.90.1), importuojamas taikant automatinio licencijavimo sistemą pagal Žemės ir miškų ūkio ministerijos išduotas licencijas;

2.12. daiktų (prekių), kuriuos įvežti į Lietuvos Respubliką, išvežti iš jos ir vežti per ją tranzitu be leidimų draudžiama, sąrašas yra patvirtintas Lietuvos Respublikos Vyriausybės 1995 m. gegužės 19 d. nutarimu Nr. 718 „Dėl kai kurių daiktų (prekių) įvežimo į Lietuvos Respubliką, išvežimo iš jos ir vežimo per ją tranzitu ribojimo“ (Žin., 1995, Nr. [44-1085](https://www.e-tar.lt/portal/lt/legalAct/TAR.695C2C5EB3A5); 1996, Nr. [1-22](https://www.e-tar.lt/portal/lt/legalAct/TAR.DEDD4B80C811), Nr. [4-106](https://www.e-tar.lt/portal/lt/legalAct/TAR.4279C4069E22), Nr. [65-1552](https://www.e-tar.lt/portal/lt/legalAct/TAR.A88ED7E13E0A); 1997, Nr. [15-310](https://www.e-tar.lt/portal/lt/legalAct/TAR.9895F71D2A9D));

2.13. specialios paskirties akcinė bendrovė „Lietuvos geležinkeliai“ gali priimti iš siuntėjo eksportuojamas prekes ir atiduoti gavėjui importuojamas prekes tik po to, kai atliekamas šių prekių muitinis tikrinimas;

2.14. importo muitai, sumokėti už prekes, sudarančias užsienio investuotojų materialinį indėlį į įmonės įstatinį kapitalą arba į užsienio koncesininko įstatinį (nuosavą) kapitalą jo formavimo arba didinimo laikotarpiu, grąžinami, kai muitinei pateikiama miesto (rajono), kuriame yra įmonės buveinė, valstybinės mokesčių inspekcijos patvirtinta pažyma, kad įregistruota įmonė, į kurią investuota užsienio kilmės kapitalo, arba įregistruotas įstatinio kapitalo padidinimas, kad suteikta koncesija bei sudaryta koncesijos sutartis ir šios prekės įtrauktos į įmonės apyskaitą kaip ilgalaikis turtas;

2.15. atlikus importuojamų prekių muitinį įforminimą, suinteresuotam asmeniui suteikiama teisė disponuoti muitiniam tikrinimui pateiktomis prekėmis savo nuožiūra tik po to, kai muitinei sumokamas užstatas, ne mažesnis už šioms prekėms nustatytų importo muitų ir mokesčių sumą, arba pateikiama garantija atitinkamai muitų ir mokesčių sumai. Užstatas nemokamas ir garantija nepateikiama, jeigu importo muitai ir mokesčiai sumokami muitinio tikrinimo metu arba jų sumokėjimą kontroliuoja ne muitinės įstaigos;

2.16. konvenciniai muitai taikomi, kai:

2.16.1. muitinei pateikiami dokumentai, liudijantys, kad prekės yra pagamintos valstybėse, įrašytose į 1.4 punkte nurodytą sąrašą.

Jeigu prekių siuntos vertė didesnė kaip 10 tūkst. litų, kiekvienai prekių siuntai turi būti pateiktas bendrosios formos prekių kilmės sertifikatas, jeigu ne didesnė kaip 10 tūkst. litų – bendrosios formos prekių kilmės sertifikatas nebūtinas, užtenka pateikti sąskaitą faktūrą, kurioje nurodyta prekių kilmės valstybė (valstybės);

2.16.2. prekės kilusios iš valstybių, įrašytų į 1.5 punkte nurodytą sąrašą, jeigu:

2.16.2.1. pateikiami kitokios negu nurodyta Lietuvos Respublikos ir užsienio valstybių (valstybių grupių) laisvosios prekybos sutartyse formos prekių kilmės dokumentai, liudijantys, kad prekės yra pagamintos šiose valstybėse;

2.16.2.2. importuojamos prekės, kurių importui pagal Lietuvos Respublikos ir užsienio valstybių (valstybių grupių) laisvosios prekybos sutartis yra nustatytos tarifinės kvotos, tačiau muitinei nepateikiama nustatytąja tvarka išduota pažyma apie suteiktą vienkartinę tarifinę kvotą, o tik prekių kilmės dokumentai, liudijantys, kad prekės yra pagamintos šiose valstybėse;

2.16.3. prekės importuojamos iš valstybių, įrašytų į 1.5 punkte nurodytą sąrašą, jeigu:

2.16.3.1. pateikiami kitokios negu nurodyta Lietuvos Respublikos ir užsienio valstybių (valstybių grupių) laisvosios prekybos sutartyse formos prekių kilmės dokumentai, liudijantys, kad prekės yra pagamintos šiose valstybėse;

2.16.3.2. šios prekės importuojamos viršijant nustatytą laisvosios prekybos sutartyje tarifinę kvotą;

2.16.3.3. muitinei nepateikiama pažyma apie nustatytąja tvarka ūkio subjektui suteiktą šių prekių importo kvotą;

2.17. preferenciniai muitai taikomi tik tuo atveju, kai muitinei pateikiami nurodyti Lietuvos Respublikos ir užsienio valstybių (valstybių grupių) laisvosios prekybos sutartyse dokumentai, įrodantys, kad prekės yra pagamintos valstybėse, įrašytose į 1.5 punkte nurodytą sąrašą. Prekių kilmės nustatymo tvarka nurodyta Lietuvos Respublikos ir užsienio valstybių (valstybių grupių) laisvosios prekybos sutartyse. Importuojant prekes, kurių importui pagal Lietuvos Respublikos ir užsienio valstybių (valstybių grupių) laisvosios prekybos sutartis yra nustatytos tarifinės kvotos, taip pat turi būti pateikta nustatytąja tvarka išduota pažyma apie suteiktą vienkartinę tarifinę kvotą;

2.18. prekės, nurodytos 2.7.11, 2.8 – 2.11 punktuose, šiuo nutarimu patvirtintose muitų už importuojamas prekes tarifų normose ir muitų už eksportuojamas prekes tarifų normose, taip pat įrašytos į 1.3 punkte nurodytą sąrašą, identifikuojamos (įvardijamos) pagal pateiktus Kombinuotosios prekių nomenklatūros kodus;

2.19. ginčai dėl prekių klasifikavimo pagal Kombinuotąją prekių nomenklatūrą sprendžiami Lietuvos Respublikos Vyriausybės 1996 m. rugsėjo 11 d. nutarime Nr. 1052 „Dėl Lietuvos Respublikos kombinuotosios muitų tarifų ir užsienio prekybos statistikos nomenklatūros „ (Žin., 1996, Nr. [87-2062](https://www.e-tar.lt/portal/lt/legalAct/TAR.6BF929A83027)) nustatyta tvarka;

2.20. Pasienio policijos departamentas prie Vidaus reikalų ministerijos užtikrina vežamų per Lietuvos Respublikos valstybės sieną prekių radioaktyvumo kontrolę;

2.21. šis nutarimas taikomas, jeigu ko kita nenumatyta galiojančiose tarptautinėse sutartyse (susitarimuose).

Užsienio reikalų ministerija turi teikti Ūkio ministerijai, Žemės ir miškų ūkio ministerijai bei Muitinės departamentui pasirašytų tarpvalstybinių (tarpvyriausybinių) sutarčių (susitarimų), susijusių su prekių eksportu ar importu, kopijas.

3. Ministerijos turi parengti ir iki 1997 m. birželio 1 d. pateikti Lietuvos respublikos Vyriausybei tvirtinti:

3.1. labdarai ir paramai skirtų materialinių vertybių įvežimo į Lietuvos Respubliką, išvežimo iš jos bei gabenimo tranzitu tvarką – finansų ministerija;

3.2. atsargų laivams ir orlaiviams, gabenantiems keleivius ir krovinius tarptautiniais maršrutais, tiekimo tvarką – Susisiekimo ministerija;

3.3. prekių, skirtų diplomatinėms atstovybėms, importo ir eksporto tvarką bei Lietuvos respublikoje taikomų laisvosios prekybos sutarčių įgyvendinimo ir jų nuostatų taikymo tvarką – Užsienio reikalų ministerija.

4. Pripažinti netekusiais galios:

4.1. Lietuvos Respublikos Vyriausybės 1994 m. spalio 14 d. nutarimą Nr. 985 „Dėl prekių eksporto ir importo reguliavimo Lietuvos Respublikoje tvarkos“ (Žin., 1994, Nr. [81-1539](https://www.e-tar.lt/portal/lt/legalAct/TAR.DA75E4097A29));

4.2. Lietuvos Respublikos Vyriausybės 1994 m. spalio 28 d. nutarimo Nr. 1047 „Dėl Lietuvos Respublikos Vyriausybės 1994 m. balandžio 25 d. nutarimo Nr. 302 ir 1994 m. spalio 14 d. nutarimo Nr. 985 dalinio pakeitimo“ (Žin., 1994, Nr. [85-1615](https://www.e-tar.lt/portal/lt/legalAct/TAR.DD39E12DECA3)) 2 punktą;

4.3. Lietuvos Respublikos Vyriausybės 1995 m. sausio 23 d. nutarimo Nr. 112 „Dėl Lietuvos respublikos Vyriausybės 1994 m. birželio 22 d. nutarimo Nr. 507 ir 1994 m. spalio 14 d. nutarimo Nr. 985 dalinio pakeitimo“ (Žin., 1995, Nr. 9-118) 2 punktą;

4.4. Lietuvos Respublikos Vyriausybės 1995 m. vasario 28 d. nutarimą Nr. 281 „Dėl Lietuvos Respublikos Vyriausybės 1994 m. spalio 14 d. nutarimo Nr. 985 „Dėl prekių eksporto ir importo reguliavimo Lietuvos Respublikoje tvarkos“ dalinio pakeitimo“ (Žin., 1995, Nr. [20-460](https://www.e-tar.lt/portal/lt/legalAct/TAR.56205263A8DD));

4.5. Lietuvos Respublikos Vyriausybės 1995 m. gegužės 19 d. nutarimo Nr. 715 „Dėl Lietuvos Respublikos Vyriausybės 1994 m. spalio 14 d. nutarimo Nr. 985 „Dėl prekių eksporto ir importo reguliavimo Lietuvos Respublikoje tvarkos“ dalinio pakeitimo bei aukščiausiosios rūšies kvietinių miltų importo tarifinės kvotos patvirtinimo“ (Žin., 1995, Nr. [44-1082](https://www.e-tar.lt/portal/lt/legalAct/TAR.F964E612A5E3)) 1 punktą;

4.6. Lietuvos Respublikos Vyriausybės 1995 m. liepos 20 d. nutarimą Nr. 1014 „Dėl Lietuvos Respublikos Vyriausybės 1994 m. spalio 14 d. nutarimo Nr. 985 „Dėl prekių eksporto ir importo reguliavimo Lietuvos Respublikoje tvarkos“ dalinio pakeitimo“ (Žin., 1995, Nr. [61-1550](https://www.e-tar.lt/portal/lt/legalAct/TAR.E1EF7E14B363));

4.7. Lietuvos Respublikos Vyriausybės 1995 m. liepos 27 d. nutarimo Nr. 1058 „Dėl kai kurių Lietuvos Respublikos Vyriausybės nutarimų ir potvarkių nuostatų, susijusių su Valstybine konkurencijos ir vartotojų teisių gynimo tarnyba prie Lietuvos respublikos Vyriausybės, dalinio pakeitimo“ (Žin., 1995, Nr. [63-1597](https://www.e-tar.lt/portal/lt/legalAct/TAR.5F653FDC28D9)) 9 ir 14 punktus;

4.8. Lietuvos Respublikos Vyriausybės 1995 m. spalio 20 d. nutarimą Nr. 1369 „Dėl Lietuvos Respublikos Vyriausybės 1994 m. spalio 14 d. nutarimo Nr. 985 „Dėl prekių eksporto ir importo reguliavimo Lietuvos Respublikoje tvarkos“ dalinio pakeitimo“ (Žin., 1995, Nr. [88-1977](https://www.e-tar.lt/portal/lt/legalAct/TAR.FDAC22D58639));

4.9. Lietuvos Respublikos Vyriausybės 1995 m. spalio 31 d. nutarimo Nr. 1402 „Dėl kai kurių Lietuvos Respublikos Vyriausybės nutarimų dalinio pakeitimo“ (Žin., 1995, Nr. [91-2047](https://www.e-tar.lt/portal/lt/legalAct/TAR.F0E71A170157)) 3 punktą;

4.10. Lietuvos Respublikos Vyriausybės 1996 m. sausio 17 d. nutarimą Nr. 96 „Dėl Lietuvos Respublikos Vyriausybės 1994 m. spalio 14 d. nutarimo Nr. 985 „Dėl prekių eksporto ir importo reguliavimo Lietuvos Respublikoje tvarkos“ dalinio pakeitimo“ (Žin., 1996, Nr. [7-177](https://www.e-tar.lt/portal/lt/legalAct/TAR.73DAC6905139));

4.11. Lietuvos Respublikos Vyriausybės 1996 m. balandžio 30 d. nutarimą Nr. 515 „Dėl Lietuvos Respublikos Vyriausybės 1994 m. spalio 14 d. nutarimo Nr. 985 „Dėl prekių eksporto ir importo reguliavimo Lietuvos Respublikoje tvarkos“ dalinio pakeitimo“ (Žin., 1996, Nr. [39-970](https://www.e-tar.lt/portal/lt/legalAct/TAR.6C7A1A8C488E));

4.12. Lietuvos Respublikos Vyriausybės 1996 m. birželio 18 d. nutarimą Nr. 716 „Dėl Lietuvos Respublikos Vyriausybės 1994 m. spalio 14 d. nutarimo Nr. 985 „Dėl prekių eksporto ir importo reguliavimo Lietuvos Respublikoje tvarkos“ dalinio pakeitimo“ (Žin., 1996, Nr. [60-1415](https://www.e-tar.lt/portal/lt/legalAct/TAR.4829B96F2C39));

4.13. Lietuvos Respublikos Vyriausybės 1996 m. rugpjūčio 8 d. nutarimo Nr. 949 „Dėl Lietuvos Respublikos Vyriausybės 1994 m. spalio 14 d. nutarimo Nr. 985 ir 1995 m. rugsėjo 11 d. nutarimo Nr. 1208 dalinio pakeitimo“ (Žin., 1996, Nr. [77-1849](https://www.e-tar.lt/portal/lt/legalAct/TAR.E203C8FDEE98)) 1 punktą;

4.14. Lietuvos Respublikos Vyriausybės 1996 m. rugsėjo 23 d. nutarimo Nr. 1103 „Dėl Lietuvos Respublikos Vyriausybės 1994 m. spalio 14 d. nutarimo Nr. 985 „Dėl prekių eksporto ir importo reguliavimo Lietuvos Respublikoje tvarkos“ dalinio pakeitimo“ (Žin., 1996, Nr. [91-2133](https://www.e-tar.lt/portal/lt/legalAct/TAR.5A54AB13B36B));

4.15. Lietuvos Respublikos Vyriausybės 1997 m. vasario 17 d. nutarimo Nr. 128 „Dėl cukraus rinkos apsaugos“ (Žin., 1997, Nr. [16-349](https://www.e-tar.lt/portal/lt/legalAct/TAR.A319109DFFD4)) 1 punktą;

4.16. Lietuvos Respublikos Vyriausybės 1997 m. vasario 28 d. nutarimą Nr. 168 „Dėl Lietuvos Respublikos Vyriausybės 1994 m. spalio 14 d. nutarimo Nr. 985 „Dėl prekių eksporto ir importo reguliavimo Lietuvos Respublikoje tvarkos“ dalinio pakeitimo“ (Žin., 1997, Nr. [19-429](https://www.e-tar.lt/portal/lt/legalAct/TAR.183D601533A8)).

5. Šis nutarimas taikomas nuo 1997 m. balandžio 1 dienos.

Ministras Pirmininkas Gediminas Vagnorius

Ūkio ministras Vincas Babilius

PATVIRTINTA

Lietuvos Respublikos Vyriausybės

1997 m. kovo 24 d. nutarimu Nr. 268

**Muitų už importuojamas prekes tarifų normos**

| Prekių grupės (prekės) | Prekių grupės (prekės) pavadinimas | Tarifo dydis (procentais)\*\* | | |
| --- | --- | --- | --- | --- |
| kodas\* |  | konvencinio muito | autonominio muito | |
| **I skyrius. Gyvi gyvūnai ir gyvulininkystės produkcija** | | | |
| 01 | gyvi gyvūnai | 20 | 25 | |
| 02.01–02.05, 0206.10–0206.22, 0206.29.10.9–0206.29.91.0, 0206.29.99.9–0206.90, 02.09–02.10 | mėsa | 30 | 30 | |
| 02.07 | naminių paukščių mėsa | 25 | 25 | |
| 0208.10 | triušiena | 30 | 35 | |
| 0305.30.11, 0305.30.19, 0305.30.90–0305.42, 0305.49.30–0305.49.80, 0305.59.30, 0305.59.90–0305.62, 0305.69.90 | žuvys, vytintos, sūdytos, rūkytos | 30 | 40 | |
| 04.01–0402.21.99, 0402.29.15–04.04 | pienas ir pieno produktai | 20 | 20 | |
| 04.05 | sviestas ir kiti pieno riebalai | 45 | 45 | |
| 04.06 | sūriai ir varškė | 30 | 35 | |
| 04.07 | kiaušiniai | 30 | 30 | |
| 04.08 | paukščių kiaušiniai be lukštų, tryniai, švieži ir džiovinti | 30 | 30 | |
| 0409.00.00 | natūralus medus | 30 | 40 | |
| 05.01–05.04, 0505.10.90–05.09, 0511.91–0511.99 | gyvulinės kilmės produktai, nenurodyti kitoje vietoje | 5 | 10 | |
|  |  |  |  | |
| **II skyrius. Augalinės kilmės produktai** | | | | |
| 06.01–06.02, 0603.90–06.04, 07.03–0704.20, 0704.90.90–07.06, 0707.00.90–0709.40, 0709.60–07.12, 07.14, 0808.20.90, 0809.40.90, 08.11–08.12, 08.14, 0908.20, 0909.10, 0909.30–0910.50, 0910.99, 1302.11–1302.19, 1302.31–1302.39, 14 | augalinės kilmės produktai | 5 | 10 | |
| 0603.10.11 | skintos gyvos rožės – nuo birželio 1 d. iki spalio 31 d. | 50 | 55 | |
| 0603.10.13 | skinti gyvi gvazdikai – nuo birželio 1 d. iki spalio 31 d. | 40 | 45 | |
| 0603.10.15 | skintos gyvos orchidėjos – nuo birželio 1 d. iki spalio 31 d. | 40 | 45 | |
| 0603.10.21 | skinti gyvi kardeliai – nuo birželio 1 d. iki spalio 31 d. | 30 | 35 | |
| 0603.10.25 | skintos gyvos chrizantemos – nuo birželio 1 d. iki spalio 31 d. | 30 | 35 | |
| 0603.10.51 | skintos gyvos rožės – nuo lapkričio 1 d. iki gegužės 31 d. | 40 | 45 | |
| 0603.10.53 | skinti gyvi gvazdikai – nuo lapkričio 1 d. iki gegužės 31 d. | 30 | 35 | |
| 0603.10.55 | skintos gyvos orchidėjos – nuo lapkričio 1 d. iki gegužės 31 d. | 30 | 35 | |
| 0603.10.61 | skinti gyvi kardeliai – nuo lapkričio 1 d. iki gegužės 31 d. | 20 | 25 | |
| 0603.10.65 | skintos gyvos chrizantemos – nuo lapkričio 1 d. iki gegužės 31 d. | 30 | 35 | |
| 0603.10.29, 0603.10.69 | kitos skintos gėlės | 20 | 25 | |
| 07.01 | bulvės | 20 | 20 | |
| 0702.00.15–0702.00.25, 0702.00.45–0702.00.50 | pomidorai – nuo lapkričio 1 d. iki gegužės 14 d. | 10 | 15 | |
| 0702.00.30–0702.00.40 | pomidorai – nuo gegužės 15 d. iki spalio 31 d. | 40 | 45 | |
| 0704.90.10 | gūžiniai kopūstai | 20 | 25 | |
| 0707.00.10–0707.00.20, 0707.00.35–0707.00.40 | agurkai – nuo lapkričio 1 d. iki gegužės 15 d. | 20 | 25 | |
| 0707.00.25–0707.00.30 | agurkai – nuo gegužės 16 d. iki spalio 31 d. | 50 | 55 | |
| 0808.10.10, 0808.10.51–0808.10.59, 0808.10.92–0808.10.98 | obuoliai – nuo rugpjūčio 1 d. iki kovo 31 d. | 20 | 25 | |
| 0808.20.10, 0808.20.57, 0808.20.67 | kriaušės – nuo rugpjūčio 1 d. iki gruodžio 31 d. | 10 | 15 | |
| 0809.20.21–0809.20.49 | vyšnios – nuo gegužės 1 d. iki liepos 15 d. | 10 | 15 | |
| 0809.40.30 | slyvos – nuo liepos 1 d. iki rugsėjo 30 d. | 10 | 15 | |
| 0810.10.10 | braškės ir žemuogės – nuo gegužės 1 d. iki liepos 31 d. | 10 | 15 | |
| 1001.90–10.04 | javai | 30 | 35 | |
| 11.01, 1102.10 | kvietiniai ir ruginiai miltai | 30 | 35 | |
| 1102.20–1102.90 | kukurūzų ir kiti miltai | 10 | 15 | |
| 1103.19.30 | miežinės kruopos ir miežių rupiniai | 50 | 55 | |
| 11.04 | grūdai, apdoroti kitais būdais | 30 | 35 | |
| 1214.90.91, 1214.90.99 | kombinuotieji pašarai | 30 | 35 | |
| 1107.10 | neskrudintas salyklas | 30 | 35 | |
| 1108.13 | bulvių krakmolas | 50 | 55 | |
| **III skyrius. Gyvūninės arba augalinės kilmės taukai ir aliejus, jų skaidymo produktai, paruošti naudoti maistiniai taukai, gyvūninės arba augalinės kilmės vaškas** | | | | |
| 15.01–15.06 | gyvulinės kilmės ir žuvų taukai | 5 | 10 | |
| 1514.90.90.1 | rapsų aliejus | 20 | 30 | |
|  |  |  |  | |
|  |  |  |  | |
| 1516.10–1516.20.10, 1516.20.91.9, 1516.20.95, 1516.20.96, 1516.20.98.9, 1517.90.10, 1517.90.91.9, 1517.90.93, 1517.90.99.9 15.18 | augalinės ir gyvulinės kilmės taukai ir aliejus | 5 | 10 | |
| 1516.20.91.1, 1516.20.98.1 | augalinės kilmės aliejus, kurio sudėtyje yra rapsų aliejaus | 20 | 30 | |
| 1517.90.91.1, 1517.90.99.1 | maišytas aliejus, kurio sudėtyje yra rapsų aliejaus | 20 | 30 | |
| 15.20–15.21 | neapdorotas glicerolis ir vaškas | 5 | 10 | |
| 1517.10 | margarinas | 20 | 25 | |
| **IV skyrius. gatavi maisto produktai, nealkoholiniai ir alkoholiniai gėrimai bei actas, tabakas ir pramoniniai jo pakaitalai** | | | | |
| 16.01 | dešros ir panašūs mėsos produktai | 14 | 14 | |
| 16.02 | mėsos konservai | 40 | 45 | |
| 16.03, 1604.30–16.05 | mėsos, žuvų arba vėžiagyvių, moliuskų arba kitų bestuburių vandens gyvūnų gaminiai | 5 | 10 | |
| 1604.11–1604.20 | žuvų konservai | 35 | 40 | |
| 1701.11–1701.12 | cukraus žaliava – pusfabrikatis | 35, bet ne mažiau kaip 0,75 Lt už kilogramą | 35, bet ne mažiau kaip 0,75 Lt už kilogramą | |
| 1701.91, 1701.99 | cukrus | 87 | 87 | |
| 1702.30, 1702.40, 1702.90 | kitas cukrus | 35 | 35 | |
| 1704.10.11–1704.90.51, 1704.90.61–1704.90.99 | konditerijos gaminiai iš cukraus | 25 | 30 | |
| 18.06 | šokoladas ir kiti maisto produktai, turintys kakavos | 30 | 35 | |
| 1901.20–19.04, 1905.90.30 | javų, miltų ir krakmolo gaminiai | 5 | 10 | |
| 1905.10–1905.40, 1905.90.40–1905.90.90 | miltiniai konditerijos gaminiai | 30 | 35 | |
| 2001.10–2001.20, 2001.90.96 | agurkai, svogūnai ir kitos daržovės, konservuotos su actu arba acto rūgštimi | 40 | 45 | |
| 2007.99.39.1, 2007.99.55, 2007.99.91 | obuolių tyrelės, marmeladas, trinti obuoliai su cukrumi | 40 | 45 | |
| 2009.70 | obuolių sultys | 40 | 45 | |
| 2102.10 | aktyviosios mielės | 15 | 20 | |
| 2001.90.10–2001.90.91, 20.02–2007.99.35, 2007.99.51, 2007.99.98–2009.60, 2009.80–21.01, 2102.20–21.04, 2106.90.10, 2106.90.30–2106.90.59 | produktai iš daržovių, vaisių, riešutų arba kitų augalų dalių, įvairūs maisto produktai | 5 | 10 | |
| 21.05 | grietininiai ir kiti valgomieji ledai | 30 | 35 | |
| 2106.90.20 | sudėtiniai alkoholiniai preparatai, naudojami gamyboje, išskyrus preparatus, daugiausiai sudarytus iš kvapiųjų medžiagų | 50, bet ne mažiau kaip 0,3 Lt už 1 procentą alkoholio tūrio kiekvienam litrui | 100, bet ne mažiau kaip 0,3 Lt už 1 procentą alkoholio tūrio kiekvienam litrui | |
| 22.02 | nealkoholiniai gėrimai | 15 | 20 | |
| 22.03 | salyklinis alus | 35 | 40 | |
| 2204.10.11–2204.21.10, 2204.29.10 | šampanas, putojantysis vynas, padidinto slėgio vynas, perteklinio slėgio vynas | 50, bet ne mažiau kaip 4 Lt už litrą | 55, bet ne mažiau kaip 4 Lt už litrą | |
| 2204.21.11–2204.21.80, 2204.29.12–2204.29.75 | šviežių vynuogių vynas (įskaitant stiprintąjį), kurio faktinė tūrinė alkoholio koncentracija ne didesnė kaip 13 procentų | 20, bet ne mažiau kaip 1 Lt už litrą | 25, bet ne mažiau kaip 1 Lt už litrą | |
| 2204.21.81–2204.21.94, 2204.29.81–2204.29.94, 2204.30–2205.10.10, 2205.90.10 | šviežių vynuogių vynas (įskaitant stiprintąjį), vermutas ir aromatizuotasis vynas, kurių faktinė tūrinė alkoholio koncentracija didesnė kaip 13 procentų, bet ne didesnė kaip 18 procentų tūrio, vynuogių misa | 20, bet ne mažiau kaip 1,5 Lt už litrą | 25, bet ne mažiau kaip 1,5 Lt už litrą | |
|  |  |  |  | |
|  |  |  |  | |
| 2204.21.95–2204.21.99, 2204.29.95–2204.29.99, 2205.10.90, 2205.90.90, 22.06 | šviežių vynuogių vynas (įskaitant stiprintąjį), vermutas ir aromatizuotasis vynas, kurių faktinė tūrinė alkoholio koncentracija didesnė kaip 18 procentų tūrio, kiti fermentuoti gėrimai | 20, bet ne mažiau kaip 2 Lt už litrą | 25, bet ne mažiau kaip 2 Lt už litrą | |
| 22.07–2208.90.69.1, 2208.90.69.9–2208.90.99 | nedenatūruotas etilo alkoholis, denatūruotas etilo alkoholis, degtinė, likeris, kiti alkoholiniai gėrimai | 50, bet ne mažiau kaip 0,3 Lt už 1 procentą alkoholio tūrio kiekvienam litrui | 100, bet ne mažiau kaip 0,3 Lt už 1 procentą alkoholio tūrio kiekvienam litrui | |
| 22.09 | actas ir acto pakaitalai, pagaminti iš acto rūgšties | 5 | 10 | |
| 2309.90.93 | premiksai | 20 | 20 | |
| 24.02 | cigarai (įskaitant cigarus su apipjaustytais galais), cigarilės ir cigaretės su tabaku arba tabako pakaitalu | 30, bet ne mažiau kaip 16 Lt už 1000 vienetų | 35, bet ne mažiau kaip 16 Lt už 1000 vienetų | |
| 2403.10.90.9 | kitas rūkomasis tabakas | 30 | 35 | |
| **V skyrius. Mineraliniai produktai** | | | | |
| 2523.29–2523.90.90 | portlandcementis, aliuminatinis cementas, kitoks hidraulinis cementas | 20 | 25 | |
| **VI skyrius. Chemijos pramonės ir su ja susijusių pramonės šakų produkcija** | | | | |
| 2804.10.00 | vandenilis | 15 | 20 | |
| 2804.30.00 | azotas | 15 | 20 | |
| 2804.40.00 | deguonis | 15 | 20 | |
| 2811.21.00 | anglies dioksidas | 15 | 20 | |
| 2901.29.20.1, 2901.29.80.1 | acetilenas | 15 | 20 | |
| 3401.11.00 | tualetinis muilas | 10 | 20 | |
| 3401.19–3401.20, 3402.20, 34.04–34.06 | muilas, paviršiuje aktyvios organinės medžiagos, dirbtinis ir gatavas vaškas, valymo ir poliravimo preparatai, žvakės ir panašūs dirbiniai | 10 | 15 | |
| 3605.00.00 | degtukai | 25 | 50 | |
| 38.23 | riebiosios rūgštys | 5 | 10 | |
| **VII skyrius. Plastikai ir jų dirbiniai, guma (kaučiukas) ir jos (jo) dirbiniai** | | | | |
| 3917.21, 3917.22.91–3917.22.99, 3917.23.91–3917.23.99, 3917.29.15–3917.31.90, 3917.32.31, 3917.32.51, 3917.32.99, 3917.33, 3917.39.15, 3917.40.10, 39.18, 3920.10.28–3920.10.89, 3920.41–3920.42.19, 3920.59, 3920.61.00, 3920.63–3920.69, 3920.72.00–3920.73.10, 3920.73.90–3920.79.00, 3920.92–3921.12, 3921.14.00–3921.90.11, 3921.90.20–3921.90.30, 3921.90.43–3921.90.50, 3921.90.90–39.22, 3923.21, 3923.30.90–3923.50, 3923.90.90–3926.90.91, 3926.90.99.9 | plastikų dirbiniai | 10 | 15 | |
| **VIII skyrius. Žaliaminės odos, išdirbtos odos, kailiai ir jų dirbiniai, balnai ir pakinktai, kelionės reikmenys, rankinės ir panašios talpyklos, dirbiniai iš gyvūnų žarnų** | | | | |
| 42 | odos dirbiniai, balnai ir pakinktai, kelionės reikmenys, rankinės ir į jas panašūs dirbiniai | 10 | 20 | |
| 43.03–43.04 | aprangos detalės, drabužių aksesuarai ir kiti kailių dirbiniai, dirbtiniai kailiai ir jų dirbiniai | 5 | 20 | |
|  | | | | |
| **IX skyrius. Mediena ir medienos dirbiniai, medžio anglys, kamštiena ir kamštienos dirbiniai, dirbiniai iš šiaudų, esparto ir kitų pynimo medžiagų, pintinės ir kiti dirbiniai iš vytelių** | | | | |
| 4410.19.10, 4410.19.50–4410.90 | medienos drožlių plokštės | 10 | 15 | |
| 44.11 | medžio plaušų plokštės | 10 | 15 | |
| 44.13–44.21 | medienos dirbiniai | 10 | 15 | |
| 46 | dirbiniai iš šiaudų ir kitų pynimo medžiagų, pintinės ir kiti dirbiniai iš vytelių | 10 | 15 | |
| **X skyrius. Medienos arba kitų pluoštinių celiuliozinių medžiagų masė, popieriaus arba kartono atliekos ir likučiai, popierius ir kartonas bei jų dirbiniai** | | | | |
| 4802.52 | spaudos, ofsetinis ir rašomasis popierius | 10 | 10 | |
| 4807.10.00 | popierius ir kartonas, kurių sluoksniai tarpusavyje sujungti bitumu, gudronu arba asfaltu | 15 | 20 | |
| 4808.10.00 | gofruotas popierius ir kartonas | 20 | 20 | |
| 4818.10 | tualetinis popierius | 15 | 20 | |
| 4819.10.00 | dėžės ir dėžutės iš gofruoto popieriaus arba kartono | 10 | 10 | |
| **XI skyrius. Tekstilė ir tekstilės dirbiniai** | | | | |
| 5007.10–5007.20.19, 5007.20.31–5007.20.71, 5007.90.30–5007.90.90 | šilkiniai audiniai | 15 | 20 | |
| 51.11–51.13 | vilnoniai audiniai | 15 | 20 | |
| 5208.21.90–5208.59, 5209.21–5209.59, 5210.21.10–5210.59, 5211.21–5211.59, 5212.12–5212.15, 5212.22–5212.25 | medvilniniai audiniai | 15 | 20 | |
| 53.01 | linų pluoštas | 35 | 35 | |
| 53.09 | lininiai audiniai | 15 | 20 | |
| 5403.20.10 | tekstūruoti siūlai iš celiuliozės acetato | 10 | 15 | |
| 5403.42.00 | sukti verpalai iš celiuliozės acetato | 10 | 15 | |
| 5407.10.00, 5407.20.90–54.08 | audiniai iš sintetinių ir dirbtinių siūlų | 15 | 20 | |
| 5512.19–5512.99, 5513.21–5513.49, 5514.21–55.15, 5516.12–5516.14, 5516.22–5516.34, 5516.42–5516.94 | audiniai iš sintetinių ir dirbtinių štapelio pluoštų | 15 | 20 | |
| 57 | kilimai ir kitos tekstilinės grindų dangos | 25 | 40 | |
| 58.01–5806.32.10, 5806.39–58.09, 58.11 | specialūs, kuokštuoti audiniai, nėriniai, gobelenai | 10 | 15 | |
| 59.04 | linoleumas, išpjautas arba neišpjautas pagal formą, grindų dangos iš apvalkalo arba dangos, uždėtos ant tekstilės pagrindo, išpjautos arba neišpjautos pagal formą | 10 | 15 | |
| 60 | megzti arba nerti audiniai | 15 | 20 | |
| 6101.10–6115.92, 6115.93.30 –61.17 | megzti arba nerti drabužiai (gatavi megzti arba nerti dirbiniai) | 15 | 25 | |
| 62 | drabužiai ir jų priedai (gatavi dirbiniai iš visokių tekstilės audinių, išskyrus megztus arba nertus) | 15 | 25 | |
| 63.01–63.04, 6305.90.00 | kiti gatavi tekstilės dirbiniai, rinkiniai | 15 | 25 | |
| **XII skyrius. Avalynė, galvos apdangalai, skėčiai, skėčiai nuo saulės, lazdos, lazdos–sėdynės, vytinės, botagai ir jų dalys, apdorotos plunksnos bei jų dirbiniai, dirbtinės gėlės, dirbiniai iš žmonių plaukų** | | | | |
| 64.01–64.05, 65 | avalynė, galvos apdangalai | 10 | 25 | |
| 6601.10.00, 6601.91.00, 6601.99.90–66.03 | skėčiai, lazdos, vytinės, botagai | 5 | 10 | |
| 6601.99.11, 6601.99.19 | skėčiai, padengti tekstilės medžiaga | 15 | 25 | |
| 67 | apdorotos plunksnos ir pūkai bei plunksnų arba pūkų dirbiniai, dirbtinės gėlės, dirbiniai iš žmonių plaukų | 10 | 15 | |
| **XIII skyrius. Dirbiniai iš akmens, gipso, cemento, asbesto, žėručio ir panašių medžiagų, keramikos dirbiniai, stiklas ir stiklo dirbiniai** | | | | |
| 68.07 | dirbiniai iš asfalto arba panašių medžiagų | 15 | 20 | |
| 69.01, 69.04–6907.10, 6907.90.93–69.14 | keramikos dirbiniai | 5 | 10 | |
| 70.01–70.02, 7004.20.10, 70.06–70.09, 7010.20, 7010.91.29–7010.91.90, 7010.92.29–7010.92.90, 7010.93.29–7010.93.69, 7010.93.90, 7010.94.20–7010.94.60, 7010.94.90–7011.10, 7011.90–70.14, 7015.90–7016.90.10, 70.18–7019.19.90, 7019.90.10, 7019.90.30, 7019.90.91.9–70.20 | stiklas ir stiklo dirbiniai | 5 | 10 | |
| 7004.90.70–7004.90.98 | lakštinis stiklas | 10 | 15 | |
| 7010.91.10, 7010.92.10, 7010.93.10 | konservavimo stiklainiai | 30 | 35 | |
| 7010.91.21, 7010.92.21, 7010.93.21 | skaidraus stiklo buteliai | 30 | 35 | |
| **XV skyrius. Netaurieji metalai ir dirbiniai iš netauriųjų metalų** | | | | |
| 8309.10.00 | kamščiai su galvutėmis | 20 | 20 | |
| 8309.90.90.1 | konservavimo dangteliai | 10 | 20 | |
| 8311.10 | suvirinimo elektrodai | 10 | 20 | |
| **XVI skyrius. Mašinos ir mechaniniai įrengimai, elektros įranga, jų dalys, garso įrašymo ir atgaminimo aparatūra, televizijos vaizdo ir garso įrašymo bei atgaminimo aparatūra, šių gaminių dalys ir priklausiniai** | | | | |
| 8403.10 | centrinio šildymo katilai (boileriai) | 10 | 15 | |
| 8414.30.30.9 | kompresoriai, naudojami šaldymo įrenginiuose, be ekologiškai švarių šaldymo agentų | 10 | 15 | |
| 8414.30.30.9 | kompresoriai, montuojami į šaldymo įrenginius be ekologiškai švarių šaldymo agentų | 10 | 15 | |
| 8418.21–8418.40 | buitiniai šaldytuvai ir šaldikliai | 20 | 25 | |
| 8506.10.11, 8506.10.19, 8506.10.91, 8506.10.99 | galvaniniai elementai ir galvaninės baterijos | 20 | 25 | |
| 85.09 | elektriniai buitiniai prietaisai su įmontuotu elektros varikliu | 10 | 15 | |
| 85.19, 85.20 | magnetofonai ir kita garso įrašymo aparatūra | 10 | 10 | |
| 8528.12.52–8528.12.56, 8528.12.72–8528.12.76, 8528.13.00, 8540.11, 8540.12 | televizijos imtuvai, kombinuoti su radijos imtuvu, garso arba vaizdo įrašymo ir atgaminimo aparatūra ar nekombinuoti | 10 | 20 | |
| 8544.51.00 | laidai, skirti aukštesnei kaip 50 V, bet ne aukštesnei kaip 1000 V įtampai, su prijungtomis jungtimis | 10 | 15 | |
|  |  |  |  | |
| **XVII skyrius. Antžeminio, oro, vandens transporto priemonės ir pagalbiniai transporto įrenginiai** | | | | |
| 8703.21.90.5, 8703.22.90.5, 8703.23.90.5, 8703.24.90.5, 8703.31.90.5, 8703.32.90.5, 8703.33.90.5 | lengvieji automobiliai, pagaminti daugiau kaip  prieš 7 metus, bet ne daugiau kaip prieš 10 metų | 5 | 5 | |
| 8703.21.90.7, 8703.22.90.7, 8703.23.90.7, 8703.24.90.7, 8703.31.90.7, 8703.32.90.7, 8703.33.90.7 | lengvieji automobiliai, pagaminti daugiau kaip  prieš 10 metų | 10 | 10 | |
| **XVIII skyrius. Optikos, fotografijos, kinematografijos, matavimo, kontrolės, precizijos, medicinos arba chirurgijos prietaisai ir aparatai, laikrodžiai, muzikos instrumentai, jų dalys ir priklausiniai** | | | | |
| 9028.20 | skysčio skaitikliai | 10 | 15 | |
| **XX skyrius. Įvairūs pramonės gaminiai** | | | | |
| 9401.10,9401.20.00.9, 9401.30–9401.90, 9403.10–9403.20.10, 9403.30–9403.60.90, 9403.80, 9403.90.30–9403.90.90, 9404.30–9404.90.90 | baldai, patalynė, priegalviai ir kiti kimštiniai baldų priklausiniai | 25 | 30 | |
| 9404.10–9404.29.90 | čiužiniai ir čiužinių karkasai | 10 | 15 | |
| 9405.10.10–9405.10.91, 9405.20, 9405.30, 9405.50–9405.99 | šviestuvai ir jų dalys | 10 | 10 | |
| 96.01, 96.02, 9606.21, 9606.22, 96.13–96.16, 96.18 | įvairūs pramonės gaminiai (raižybos medžiagos ir jų dirbiniai, žiebtuvėliai, pypkės, šukos, kvepalų purkštuvai, manekenai ir panašūs dirbiniai) | 5 | 10 | |
| 9603.90 | šerių šepečių gaminiai | 10 | 25 | |

\_\_\_\_\_\_\_\_\_\_\_\_\_\_\_\_\_\_\_\_

\*Prekių grupių (prekių) kodai pateikti pagal Kombinuotąją prekių nomenklatūrą.

\*\*Prekėms, kurių kodai nepateikiami, taikomas nulinis muito tarifas.

\_\_\_\_\_\_\_\_\_\_\_\_\_\_

PATVIRTINTA

Lietuvos Respublikos Vyriausybės

1997 m. kovo 24 d. nutarimu Nr. 268

**Muitų už eksportuojamas prekes tarifų normos**

| Prekių grupės (prekės) kodas\* | | Prekių grupės (prekės) pavadinimas | | Tarifo dydis (procentais)\*\* | |
| --- | --- | --- | --- | --- | --- |
| 0505.10 | | plunksnos, naudojamos kimšimui, pūkai | | 60 | |
| 0510.00.00.2, 0510.00.00.3 | | liaukos ir kiti organai, naudojami farmaciniams produktams gaminti | | 60 | |
| 3001.10.90-3001.90.91 | | liaukos ir organai, skirti naudoti organoterapijoje | | 60 | |
| 4101, 4103 | | odos žaliava | | 60 | |
| 4403.20.90.6 | | pjautiniai pušų rąstai, kurių storis laibgalyje ne mažesnis kaip 20 cm | | 60 | |
| 4403.20.90.7 | | pjautiniai eglių rąstai | | 60 | |
| 4403.91 | | neapdorota ąžuolų mediena | | 60 | |
| 4403.99.99.1 | | neapdorota uosių mediena | | 60 | |
| 4403.99.99.2 | | pjautiniai beržų rąstai, kurių storis laibgalyje ne mažesnis kaip 20 cm | | 60 | |

\_\_\_\_\_\_\_\_\_\_\_\_\_\_\_\_

\*Prekių grupių (prekių) kodai pateikti pagal kombinuotąją prekių nomenklatūrą.

\*\*Prekėms, kurių kodai nepateikiami, taikomas nulinis muito tarifas.

\_\_\_\_\_\_\_\_\_\_\_\_\_\_

PATVIRTINTA

Lietuvos Respublikos Vyriausybės

1997 m. kovo 24 d. nutarimu Nr. 268

**Pagal ministerijų išduotas kvotas importuojamos be muito prekės**

| Prekių grupės (prekės) kodas\* | | | Prekių grupės (prekės) pavadinimas | | Ministerija, išduodanti kvotas |
| --- | --- | --- | --- | --- | --- |
| 0101.11, 0102.10, 0103.10, 0104.10.10, 0104.20.10 | veisliniai gyvuliai | | Žemės ir miškų ūkio ministerija | | |
| 0105.11, 0105.12.00, 0105.19.20, 0105.19.90 | veisliniai naminiai paukščiai | | Žemės ir miškų ūkio ministerija | | |
| 0106.00.10, 0106.00.90 | kiti gyvi veisliniai gyvūnai | | Žemės ir miškų ūkio ministerija | | |
| 02.01, 02.02, 02.03 | galvijiena, kiauliena | | Žemės ir miškų ūkio ministerija\*\* | | |
| 04.05 | sviestas | | Žemės ir miškų ūkio ministerija\*\* | | |
| 0407.00.11, 0407.00.19 | inkubavimui skirti veisliniai kiaušiniai | | Žemės ir miškų ūkio ministerija | | |
| 0511.99.50, 0511.99.80 | eržilų, kuilių, avinų, ožių sperma, galvijų embrionai | | Žemės ir miškų ūkio ministerija | | |
| 07.01 | bulvės | | Žemės ir miškų ūkio ministerija\*\* | | |
| 10.01-10.04 | javai | | Žemės ir miškų ūkio ministerija\*\* | | |
| 11.01 | aukščiausiosios rūšies kvietiniai miltai | | Žemės ir miškų ūkio ministerija\*\* | | |
| 11.04 | grūdai, apdoroti kitais būdais | | Žemės ir miškų ūkio ministerija\*\* | | |
| 1214.90.91, 1214.90.99 | kombinuotieji pašarai | | Žemės ir miškų ūkio ministerija\*\* | | |
| 1107.10 | neskrudintas salyklas | | Žemės ir miškų ūkio ministerija\*\* | | |
| 15.02 | jaučių, avių ir ožkų taukai | | Žemės ir miškų ūkio ministerija\*\* | | |
| 1701.11.10-1701.12.90 | cukraus žaliava – pusfabrikatis | | Žemės ir miškų ūkio ministerija\*\*, Ūkio ministerija | | |
| 1701.99 | cukrus | | Žemės ir miškų ūkio ministerija\*\*, Ūkio ministerija | | |
| 1701.91, 1702.30, 1702.40, 1702.90 | specifinės paskirties cukrus | | Žemės ir miškų ūkio ministerija, sveikatos apsaugos ministerija | | |
| 2207.10 | techninis spiritas | | Ūkio ministerija | | |
| 2207.20 | denatūruotas etilo alkoholis | | Žemės ir miškų ūkio ministerija, Ūkio ministerija | | |
| 53.01 | linų pluoštas | | Ūkio ministerija, Žemės ir miškų ūkio ministerija | | |
| ex7010.91.10, ex7010.92.10 | 0,35 ir 3 l talpos konservavimo stiklainiai | | Žemės ir miškų ūkio ministerija, Statybos ir urbanistikos ministerija | | |
| 7010.91.21, 7010.92.21, 7010.93.21, 7010.94.20, 7010.94.60 | nestandartiniai skaidraus stiklo buteliai | | Žemės ir miškų ūkio ministerija | | |
| 94.01, 94.03 | specialūs laivų baldai | | Susisiekimo ministerija\*\*\* | | |

–––––––––––––––––––––––

\*prekių grupių (prekių) kodai pateikti pagal Kombinuotąją prekių nomenklatūrą.

\*\*Įvežimo kvotas Žemės ir miškų ūkio ministerijos teikimu tvirtina Lietuvos Respublikos Vyriausybė. Šios kvotos skiriamos konkurso tvarka.

\*\*\*Kvota išduodama baldams (ne daugiau kaip už 1,1 mln. Lt), skirtiems Valstybinės laivų statyklos „Baltija“ (įmonės identifikacinis kodas įmonių registre – 4034645) 1997 metais statomam vienam laivui.

\_\_\_\_\_\_\_\_\_\_\_\_\_\_

PATVIRTINTA

Lietuvos Respublikos Vyriausybės

1997 m. kovo 24 d. nutarimu Nr. 268

**Valstybės, kurių kilmės prekėms taikomi konvenciniai importo muitai**

| valstybės pavadinimas | Tarpvalstybinės sutarties įsigaliojimo data |
| --- | --- |
| Australijos Sandrauga | 1993 m. gruodžio 9 d. |
| Baltarusijos Respublika | 1995 m. vasario 23 d. |
| Bulgarijos respublika | 1996 m. liepos 17 d. |
| Gruzijos Respublika | 1996 m. rugsėjo 9 d. |
| kanada | 1995 m. birželio 29 d. |
| Kinijos Liaudies Respublika | 1994 m. birželio 29 d. |
| Kipro respublika | 1995m. balandžio 10 d. |
| Korėjos Respublika | 1993 m. lapkričio 9 d. |
| Kubos respublika | 1994 m. vasario 4 d. |
| Moldovos Respublika | 1997 m. kovo 5 d. |
| Rumunija | 1992 m. rugsėjo 22 d. |
| Rusijos Federacija | 1995 m. sausio 18 d. |
| Turkijos respublika | 1994 m. spalio 7 d. |
| Indijos respublika | 1993 m. liepos 2 d.\* |
| Uzbekistano respublika | 1995 m. rugpjūčio 28 d. |
| Vengrijos Respublika | 1991 m. gruodžio 10 d.\* |
| Vietnamo Socialistinė Respublika | 1996 m. liepos 24 d. |
| Jungtinės Amerikos Valstijos | \*\* |
| Kazachstano Respublika | \*\* |
| Japonija | \*\* |

–––––––––––––––––––––––

\*taikoma nuo sutarties pasirašymo datos.

\*\*Vadovaujantis Lietuvos Respublikos Vyriausybės 1994 m. gruodžio 30 d. nutarimo Nr. 1367 „Dėl muitų tarifų struktūros nustatymo“ (Žin., 1995, Nr. [3-59](https://www.e-tar.lt/portal/lt/legalAct/TAR.00A6D040A7FC)) 3 punktu.

\_\_\_\_\_\_\_\_\_\_\_\_\_\_

PATVIRTINTA

Lietuvos Respublikos Vyriausybės

1997 m. kovo 24 d. nutarimu Nr. 268

**Valstybės, kurių kilmės prekėms taikomi preferenciniai importo muitai**

| valstybės pavadinimas | Tarpvalstybinės sutarties įsigaliojimo data |
| --- | --- |
| Europos sąjungos valstybės: | 1995 m. sausio 1 d. |
| Airija |  |
| Austrijos respublika |  |
| Belgijos Karalystė |  |
| Danijos karalystė |  |
| Graikijos respublika |  |
| ispanijos Karalystė |  |
| Italijos respublika |  |
| Jungtinė Didžiosios Britanijos ir šiaurės Airijos karalystė |  |
| Liuksemburgo Didžioji Hercogystė |  |
| Nyderlandų karalystė |  |
| Portugalijos Respublika |  |
| Prancūzijos Respublika |  |
| Suomijos Respublika |  |
| Švedijos Karalystė |  |
| Vokietijos Federacinė Respublika |  |
| Estijos Respublika | 1994 m. balandžio 1 d. |
| Latvijos Respublika | 1994 m. balandžio 1 d. |
| Ukraina | 1995 m. lapkričio 21 d. |
| Lenkijos Respublika | 1997 m. sausio 1 d. |
| Slovakijos Respublika | 1997 m. balandžio 1 d. |
| Slovėnijos Respublika | 1997 m. kovo 1 d. |
| Čekijos Respublika | 1997 m. balandžio 1 d. |
| Europos laisvosios prekybos asociacijos (ELPA) valstybės: | 1997 m. sausio 1 d. |
| Islandijos Respublika |  |
| Lichtenšteino Kunigaikštystė |  |
| Norvegijos Karalystė |  |
| Šveicarijos Konfederacija |  |

\_\_\_\_\_\_\_\_\_\_\_\_\_\_